**Ingatlanvagyon nyilvántartásával kapcsolatos feladatok**

**A Balatonföldvár Város Önkormányzat (a továbbiakban: Önkormányzat) tárgyieszköz analitikája és az ingatlan nyilvántartása jelenleg az ASP KATI és az ASP IVK szakrendszer segítségével történik:**

1. Az ASP IVK szakrendszerben tartja nyilván az Önkormányzat tulajdonában lévő ingatlanokat. Az ingatlanok bruttó és becsült értéket tünteti fel a program. A bruttó értéke megegyezik az ASP KATI szakrendszerben az ingatlanok bruttó értékével és a főkönyvi könyveléssel.

2. Az ASP KATI szakrendszer –Tárgyi eszköz analitika program - betétlapokat nem tartalmazó, ingatlanok bruttó értékét feltüntető program, amely az Önkormányzat, a Nemzetiségi Önkormányzatok és az Intézmények adatait tartalmazza.

A fentiek figyelembevételével a szerződés szerinti feladatok:

* A területileg illetékes Földhivatalnál nyilvántartott tulajdoni lapok alapján az Önkormányzat ingatlan vagyonának felülvizsgálata, figyelemmel a jelenleg használt ASP IVK szakrendszer aktuális verziójára.
* A nyilvántartott helyrajzi számok egyeztetése annak érdekében, hogy a valóságnak megfelelő betétlapok és azok műszaki tartalma megfeleljen a 147/1992. (XI. 6) Kormányrendeletnek.
* Helyrajzi számonként, a pénzügyi analitikában helyrajzi számhoz kapcsoltan nyilvántartott könyv szerinti bruttó értékek rögzítése az ingatlanok betétlapjain, az elkészült ingatlanvagyon kataszteri adatbázisban (2022. 12. 31. mérlegbeszámoló alapján).
* Az átvizsgált ingatlanok jelenlegi becsült értékének felülvizsgálata, rögzítése az EKATA programba és aktualizálása 2024-es évre.
* Az elkészült vagyon kataszter és a hozzá kapcsolódó gazdasági pénzügyi nyilvántartás közötti eltérések kimutatása, rögzítése az EKATA programban, javaslattétel és segítség ennek megoldására, rendbe tételére.
* Az EKATA programból az ASP IVK szakrendszer feltöltése a végleges adatokkal.

3. ASP KATI szakrendszer teljes felülvizsgálata:

* Az ASP IVK rendszer felülvizsgálata után az ingatlanok bruttó értékének átvezetése a KATI szakrendszeren.
* KATI szakrendszer újra paraméterezése, főkönyvi számok egyeztetése a KASZPER szakrendszerrel
* Tényfeltáró leltár adatainak feltöltése a KATI szakrendszerbe